CELEX: 
Language: bg
Date: 2020-07-14 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на Регламент (ЕО) № 273/2004 на Европейския парламент и на Съвета и Регламент (ЕО) № 111/2005 на Съвета с оглед на добавянето на някои прекурсори на наркотични вещества в описа на включените в списък вещества

ЕВРОПЕЙСКА
                        КОМИСИЯ
                                               Брюксел, 14.7.2020 г.
                                               C(2020) 4691 final
             ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                от 14.7.2020 година
    за изменение на Регламент (ЕО) № 273/2004 на Европейския парламент и на
   Съвета и Регламент (ЕО) № 111/2005 на Съвета с оглед на добавянето на някои
   прекурсори на наркотични вещества в описа на включените в списък вещества
                            (текст от значение за ЕИП)
BG                                                                             BG
 ---pagebreak---                                ОБЯСНИТЕЛЕН МЕМОРАНДУМ
   1.       КОНТЕКСТ НА ДЕЛЕГИРАНИЯ АКТ
   Прекурсорите на наркотични вещества са химикали, които може да се използват за
   незаконно производство на упойващи или психотропни вещества. С Регламент (ЕО)
   № 273/2004 на Европейския парламент и на Съвета са установени мерки за наблюдение
   на търговията с прекурсори в рамките на ЕС, а с Регламент (ЕО) № 111/2005 се урежда
   търговията с прекурсори между ЕС и трети държави.
   С тези два регламента съвместно се прилагат мерките, предвидени в член 12 от
   Конвенцията на Организацията на обединените нации за борба срещу незаконния
   трафик на упойващи и психотропни вещества от 19 декември 1988 г.1 (наричана по-
   долу за краткост „Конвенцията на ООН от 1988 г.).
   През декември 2013 г. двата регламента бяха изменени, за да се повиши ефективността
   на мерките за контрол на прекурсорите. Правомощието да се приемат делегирани
   актове за добавяне на нови вещества в описа на включените в списък вещества, се
   въведе, за да е възможно да се адаптират бързо регламентите с оглед на новите
   тенденции в отклоняването на прекурсори. С последващите изменения на двата
   регламента в описите на включените в списък вещества бяха добавени още вещества.
   С решения 62/10, 62/11 и 62/12 на Комисията за упойващите вещества на ООН, приети
   на нейната шестдесет и втора сесия на 19 март 2019 г., в Списък I към Конвенцията
   бяха добавени три вещества: 3,4-MDP-2-P метилов глицидат2 („PMK глицидат“), 3,4-
   MDP-2-P метилглицидна киселина („PMK глицидна киселина“) и алфа-
   Фенилацетоацетамид (APAA). Освен това с решение 63/1 на същата комисия, прието на
   нейната шестдесет и трета сесия на 4 март 2020 г., в Списък I към Конвенцията беше
   включено веществото метилов алфа-фенилацетоацетат (MAPA). Затова Европейската
   комисия трябва да приеме делегиран регламент за изменение на Регламент (ЕО)
   № 273/2004 на Европейския парламент и на Съвета и Регламент (ЕО) № 111/2005 на
   Съвета, за да бъдат добавени тези четири вещества в приложенията към посочените
   регламенти. Последващото включване на тези четири вещества в списък по
   Регламент (ЕО) № 273/2004 и Регламент (ЕО) № 111/2005 дава възможност върху
   тяхната употреба да се упражнява засилен контрол, за да се предотврати отклоняването
   им към незаконно производство на амфетамини и MDMA (известно като „екстази“).
   Фактът, че тези четири вещества могат да бъдат преобразувани лесно, така че да
   спомагат за производството на амфетамини и MDMA, размерите на социалните
   последици и на проблемите за общественото здравеопазване вследствие на
   консумацията на амфетамини и MDMA, отсъствието на известни законни употреби и
   ограничената допълнителна работа за компетентните органи обосновават включването
   на тези вещества в описа на включените в списък вещества по регламенти (ЕО) №
   273/2004 и (ЕО) № 111/2005.
   Подобно на тях, и въпреки че не са добавени в списъците към Конвенцията на ООН от
   1988 г., веществата метилов 2-метил-3-фенилоксиран-2-карбоксилат (BMK метилов
   глицидат) и 2-метил-3-фенилоксиран-2-карбоксилна киселина (ВMK глицидна
   киселина) се използват често в незаконното производство на амфетамини. Фактът, че
   тези две вещества могат да бъдат преобразувани лесно, така че да спомагат за
   1
          OВ L 326, 24.11.1990 г., стр. 57.
   2
          От съображения за съгласуваност в приложенията към регламентите тези вещества се именуват
          съгласно признатите стандарти на Международния съюз по чиста и приложна химия (IUPAC).
BG                                                1                                                 BG
 ---pagebreak---    производството на амфетамини, размерите на социалните последици и на проблемите
   за общественото здравеопазване вследствие на консумацията на амфетамини,
   отсъствието на значителни законни употреби и ограниченото допълнително
   натоварване за компетентните органи обосновават включването на тези вещества в
   описа на включените в списък вещества по регламенти (ЕО) № 273/2004 и (ЕО) №
   111/2005, с което се надхвърлят задълженията, произтичащи от Конвенцията на ООН от
   1988 г.
   Червеният фосфор има значителна законна употреба, но често бива отклоняван от
   законните канали и се използва в незаконното производство на метамфетамин в ЕС.
   Всяка година в ЕС се демонтират голям брой незаконни лаборатории за метамфетамин.
   Според оценките незаконното производство само в една държава членка достига 10—
   12 тона годишно. Освен това напоследък са налице ясни признаци, че незаконното
   производство на метамфетамин се разпространява във все повече държави членки.
   Метамфетаминът е предизвикващо силно пристрастяване вещество и причинява
   сериозни социални проблеми и проблеми за общественото здравеопазване в някои
   региони на ЕС. Поради това е целесъобразно и обосновано червеният фосфор да се
   включи в описа на включени в списък вещества по Регламент (ЕО) № 273/2004 и
   Регламент (ЕО) № 111/2005.
   Възможност за включване на веществата в категория 1 или категория 2 по
   Регламент (ЕО) № 273/2004 и Регламент (ЕО) № 111/2005
   Комисията има правото да прецени дали да добави четирите вещества, включени в
   списък по силата на Конвенцията на ООН от 1988 г., в категория 1, или в категория 2
   по посочените регламенти. Категория 3 по тези регламенти не е подходяща, защото
   това би означавало, че не може да се изпълнят задълженията, произтичащи от
   Конвенцията на ООН от 1988 г. Категория 4, която е предвидена само в Регламент (ЕО)
   № 111/2005 на Съвета, също не е възможен вариант, защото в нея може да се включват
   само лекарствени продукти и ветеринарни лекарствени продукти, съдържащи
   включени в списък вещества.
   Веществата, включени в категория 1, създават най-висок риск при отклоняване и
   обикновено стават частично или изцяло част от молекулата на упойващото или
   психотропното вещество (т.е. те са пряк прекурсор). Затова по отношение на тези
   вещества се прилагат най-строгите мерки за контрол и наблюдение и в двата
   регламента.
   Веществата от категория 2 или създават по-нисък риск, или количествата им, които се
   отклоняват за незаконно производство на наркотични вещества, представляват толкова
   малък дял от общите законно търгувани и използвани в ЕС количества, че включването
   им в категория 1 би създало прекомерно голяма тежест; поради това съответните мерки
   за контрол и наблюдение са не толкова строги.
   Веществата от категория 1 трябва да се съхраняват в защитени помещения (напр.
   заключени помещения, помещения с видеонаблюдение и т.н.), а всеки оператор,
   работещ с такива вещества, трябва да има лицензия. За веществата от категория 2 няма
   изискване да се съхраняват в защитени помещения, а операторите имат нужда само от
   регистрация. Що се отнася до контрола върху външната търговия, главната разлика
   между двете категории е в това, че за веществата от категория 1 се изисква разрешение
   за внос и износ, а за тези от категория 2 — само разрешение за износ.
   Законна употреба на веществата
BG                                             2                                         BG
 ---pagebreak---    Въз основа на информацията, събрана при процедурата за включване в списък в
   Конвенцията на ООН от 1988 г., може да се заключи, че за веществата PMK глицидна
   киселина, PMK глицидат, APAA и MAPA няма законна търговия и употреба. Анализът,
   довел до настоящото предложение за включване на веществата BMK метилов глицидат
   и BMK глицидна киселина в списък по Регламент (ЕО) № 273/2004 и Регламент (ЕО)
   № 111/2005, показа, че в ЕС тези вещества нямат значителни законни употреби.
   Тъй като тези шест вещества могат да бъдат преобразувани лесно, така че да спомагат
   за производството на амфетамини и MDMA, размерите на социалните последици и на
   проблемите за общественото здравеопазване вследствие на консумацията на
   амфетамини и MDMA, както и ограниченото допълнително натоварване за
   компетентните органи и операторите, включването на тези вещества в категория 1 не
   би създало прекомерно голяма тежест.
   От друга страна, червеният фосфор има значителна законна употреба. За да се
   противодейства на отклоняването на това вещество от законна към незаконна употреба
   в рамките на вътресъюзната търговия, се предлага той да се включи в категория 2А в
   приложение I към Регламент (ЕО) № 273/2004. По отношение на това вещество следва
   да се прилага праг от 0,1 kg, за да се ограничат задълженията по регламента в случаите,
   когато съответното количество не надхвърля този праг за период от една година.
   Прагът беше определен в съгласие с компетентните органи на държавите членки.
   Въпреки че понастоящем не е известно дали червен фосфор също бива отклоняван от
   търговията между Съюза и трети държави, много е вероятно когато вътресъюзната
   търговия с това вещество на вътрешния пазар бъде поставена под наблюдение, да се
   правят опити незаконните производства на наркотици да се снабдяват с него чрез
   отклоняването му от търговията между ЕС и трети държави. Поради това червеният
   фосфор следва да се добави и в категория 2 в приложението към Регламент (ЕО)
   № 111/2005. По този начин се запазва и занапред успоредяването на веществата,
   включени съответно в Регламент (ЕО) № 273/2004 и в Регламент (ЕО) № 111/2005, и се
   опростява прилагането на тези два регламента от операторите и компетентните органи.
   При изменението на двата регламента е целесъобразно и да се актуализират
   съответните кодове по КН на веществата в отделните приложения.
   2.       КОНСУЛТАЦИИ ПРЕДИ ПРИЕМАНЕТО НА АКТА
   В съответствие с точка 4 от Общото споразумение относно делегираните актове между
   Европейския парламент, Съвета и Европейската комисия при подготовката на
   настоящия делегиран акт бяха проведени подходящи и прозрачни консултации,
   включително на експертно равнище. Проект на делегирания акт беше предаден на
   Европейския парламент на 22 януари 2020 г. Експертната група по прекурсорите на
   наркотични вещества обсъди подробно предложението на заседанията си на 14—15 май
   2018 г., 21—22 ноември 2018 г., 27—28 май 2019 г. и 28—29 ноември 2019 г. Освен
   това проект на делегирания акт беше предаден на групата на 2 октомври 2019 г., а
   преработен проект — на 22 януари 2020 г.
   3.       ПРАВНИ ЕЛЕМЕНТИ НА ДЕЛЕГИРАНИЯ АКТ
   Съгласно член 15 от Регламент (ЕО) № 273/2004 на Европейския парламент и на
   Съвета, изменен с Регламент (ЕС) № 1258/2013, и член 30а от Регламент (ЕО)
   № 111/2005 на Съвета, изменен с Регламент (ЕС) № 1259/2013 на Европейския
   парламент и на Съвета, Комисията е оправомощена да приема делегирани актове, за да
BG                                              3                                          BG
 ---pagebreak---    се адаптират приложенията с оглед на новите тенденции в отклоняването на
   прекурсори и да се следват измененията в списъците в приложението към Конвенцията
   на ООН.
   Както е посочено в раздел 1, по отношение на веществата PMK глицидна киселина,
   PMK глицидат, APAA и MAPA е необходимо да се следват измененията в списъците в
   приложението към Конвенцията на ООН от 1988 г. Веществата BMK метилов глицидат,
   ВMK глицидна киселина и червен фосфор се използват често за незаконни цели и
   представляват все по-голямо предизвикателство за държавите членки. Поради това в
   съответствие с правомощието, делегирано в Регламент (ЕО) № 273/2004 и Регламент
   (ЕО) № 111/2005, приложенията към тези два регламента следва да се адаптират с оглед
   на новите тенденции в отклоняването на прекурсори.
   Регламент (ЕО) № 273/2004 и Регламент (ЕО) № 111/2005 са тясно свързани. С тях
   съвместно се прилагат мерките, предвидени в член 12 от Конвенцията на
   Организацията на обединените нации за борба срещу незаконния трафик на упойващи
   и психотропни вещества от 19 декември 1988 г. С Делегиран регламент (EС) 2015/1011
   на Комисията и Регламент за изпълнение (EС) 2015/1013 на Комисията бяха приети
   общи правила за прилагането на Регламент (ЕО) № 273/2004 и Регламент (ЕО) №
   111/2005.
   С оглед на гореизложеното обединяването в рамките на един делегиран акт на две
   отделни оправомощавания, чиито основания са различни законодателни актове, е
   обосновано от тясната материалноправна връзка на въпросните оправомощавания.
BG                                           4                                          BG
 ---pagebreak---                   ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                              от 14.7.2020 година
       за изменение на Регламент (ЕО) № 273/2004 на Европейския парламент и на
     Съвета и Регламент (ЕО) № 111/2005 на Съвета с оглед на добавянето на някои
     прекурсори на наркотични вещества в описа на включените в списък вещества
                                          (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 273/2004 на Европейския парламент и на Съвета от
   11 февруари 2004 г. относно прекурсорите на наркотичните вещества1, и по-специално
   член 15 от него,
   като взе предвид Регламент (ЕО) № 111/2005 на Съвета от 22 декември 2004 г. за
   определяне на правила за мониторинг на търговията между Съюза и трети страни в
   областта на прекурсорите2, и по-специално член 30а от него,
   като има предвид, че:
   (1)    Приложение I към Регламент (ЕО) № 273/2004 и приложението към
          Регламент (ЕО) № 111/2005 съдържат опис на включените в списък вещества, за
          които се прилагат редица хармонизирани мерки за контрол и мониторинг,
          предвидени в тези два регламента.
   (2)    С решения 62/10, 62/11 и 62/12 на Комисията за упойващите вещества на ООН,
          приети на нейната шестдесет и втора сесия на 19 март 2019 г., в Списък I към
          Конвенцията на Организацията на обединените нации за борба срещу
          незаконния трафик на упойващи и психотропни вещества от 19 декември
          1988 г.3 (наричана по-долу за краткост „Конвенцията на ООН от 1988 г.“) бяха
          добавени три вещества: метилов 3-(1,3-бензодиоксол-5-ил)-2-метилоксиран-2-
          карбоксилат         (PMK           метилов      глицидат), 3-(1,3-бензодиоксол-5-ил)-2-
          метилоксиран-2-карбоксилна киселина (PMK глицидна киселина) и алфа-
          Фенилацетоацетамид (APAA). Освен това с решение 63/1 на същата комисия,
          прието на нейната шестдесет и трета сесия на 4 март 2020 г., в Списък I към
          Конвенцията на ООН от 1988 г. беше добавено веществото метилов алфа-
          фенилацетоацетат (MAPA).
   (3)    Една от целите на Регламент (ЕО) № 273/2004 и Регламент (ЕО) № 111/2005 е
          прилагането на член 12 от Конвенцията на ООН от 1988 г. в Съюза. Ето защо
          веществата PMK метилов глицидат, PMK глицидна киселина, APAA и MAPA
          следва да бъдат добавени в приложение I към Регламент (EО) № 273/2004 и в
          приложението към Регламент (EО) № 111/2005.
   1
           ОВ L 47, 18.2.2004 г., стр. 1.
   2
           OВ L 22, 26.1.2005 г., стр. 1.
   3
           OВ L 326, 24.11.1990 г., стр. 57.
BG                                                      5                                         BG
 ---pagebreak---    (4)  Включените в списък вещества, посочени в приложение I към Регламент (ЕО)
        № 273/2004 и в приложението към Регламент (ЕО) № 111/2005, са разделени на
        категории, за които се прилагат различни мерки, за да се постигне
        пропорционален баланс между степента на опасност, която представлява всяко
        едно конкретно вещество, и тежестта за лицата, извършващи законна търговия
        със съответното вещество. Най-строгите мерки за контрол и мониторинг се
        прилагат за веществата от категория 1. Например веществата от категория 1
        трябва да се съхраняват в защитени помещения, а всеки оператор, работещ с
        такива вещества, трябва да има лицензия.
   (5)  Веществата PMK метилов глицидат и PMK глицидна киселина са преки
        прекурсори на веществото 3,4-метилендиоксиметамфетамин (MDMA), известно
        като „екстази“. APAA и MAPA са преки прекурсори на амфетамините. С други
        думи, тези вещества могат лесно да бъдат превърнати в MDMA или амфетамини.
   (6)  Неправилната употреба и злоупотребата с MDMA и амфетамини причиняват
        сериозни социални проблеми и проблеми за общественото здравеопазване в
        някои региони на Съюза. Освен това организирани престъпни групи в Съюза
        произвеждат големи количества MDMA и амфетамини. Големи количества от
        тези вещества се изнасят и за трети държави.
   (7)  Не е известно в Съюза да има законно производство, търговия или употреба на
        PMK метилов глицидат, PMK глицидна киселина, APAA и MAPA. Включването
        на тези вещества в категория 1 в приложение I към Регламент (ЕО) № 273/2004 и
        в приложението към Регламент (ЕО) № 111/2005 следователно няма да доведе до
        допълнителна административна тежест за икономическите оператори и
        компетентните органи в Съюза.
   (8)  Като се имат предвид заплахата, която представляват за обществото и
        общественото здравеoпазване веществата PMK метилов глицидат, PMK
        глицидна киселина, APAA и MAPA, и фактът, че тяхното включване в списък
        няма да окаже въздействие върху законното им производство, търговия и
        употреба в Съюза, тези вещества следва да се включат в категория 1 в
        приложение I към Регламент (ЕО) № 273/2004 и в приложението към
        Регламент (ЕО) № 111/2005.
   (9)  Веществата метилов 2-метил-3-фенилоксиран-2-карбоксилат (BMK метилов
        глицидат) и 2-метил-3-фенилоксиран-2-карбоксилна киселина (ВMK глицидна
        киселина) също са преки прекурсори на амфетамините и често се използват за
        незаконно производство на амфетамини. Поради това те следва да бъдат
        включени в приложение I към Регламент (EО) № 273/2004 и в приложението към
        Регламент (EО) № 111/2005.
   (10) В Съюза няма значително законно производство, търговия или употреба на ВMK
        метилов глицидат и ВMK глицидна киселина. Включването на тези вещества в
        категория 1 в приложение I към Регламент (ЕО) № 273/2004 и в приложението
        към Регламент (ЕО) № 111/2005 следователно няма да доведе до значителна
        допълнителна административна тежест за икономическите оператори и
        компетентните органи в Съюза.
   (11) Като се имат предвид заплахата, която представляват за обществото и
        общественото здравеопазване веществата ВMK метилов глицидат и ВMK
        глицидна киселина, и фактът, че тяхното включване в списък ще има
        незначително въздействие върху законното им производство, търговия и
BG                                           6                                        BG
 ---pagebreak---         употреба в Съюза, те следва да се включат в категория 1 в приложение I към
        Регламент (ЕО) № 273/2004 и в приложението към Регламент (ЕО) № 111/2005.
   (12) Червеният фосфор често бива отклоняван от търговията на вътрешния пазар и се
        използва в Съюза за незаконно производство на метамфетамин. Той се
        употребява като катализатор за химичното превръщане в метамфетамин на
        ефедрина и псевдоефедрина, които вече са включени в категория 1 в
        приложение I към Регламент (ЕО) № 273/2004 и в приложението към
        Регламент (ЕО) № 111/2005. Поради това червеният фосфор следва да се включи
        в приложение I към Регламент (ЕО) № 273/2004.
   (13) Метамфетаминът е предизвикващо силно пристрастяване вещество, което
        причинява сериозни социални проблеми и проблеми за общественото
        здравеопазване в някои региони на Съюза.
   (14) Червеният фосфор обаче има важни и разнообразни законни употреби, например
        в производството на забавители на горенето за пластмаси, пиротехнически
        изделия, драскала за кибрит и сигнални ракети.
   (15) За да се постигне пропорционален баланс между заплахата, която червеният
        фосфор представлява за обществото и общественото здравеопазване в Съюза, и
        тежестта за законната търговия с това вещество на вътрешния пазар, червеният
        фосфор следва да се включи в категория 2А в приложение I към Регламент (ЕО)
        № 273/2004.
   (16) Въпреки че понастоящем не е известно дали червен фосфор също бива
        отклоняван от търговията между Съюза и трети държави, много е вероятно
        когато търговията с това вещество на вътрешния пазар бъде поставена под
        контрол по силата на Регламент (ЕО) № 273/2004, да се правят опити
        незаконните производства на наркотици да се снабдяват с него чрез
        отклоняването му от такава търговия с държави извън Съюза. Следователно по
        отношение на търговията между Съюза и трети държави червеният фосфор
        представлява висок риск от отклоняване, поради което следва да се включи и в
        категория 2 в приложението към Регламент (ЕО) № 111/2005. По този начин се
        запазва и занапред успоредяването на веществата, включени съответно в
        Регламент (ЕО) № 273/2004 и в Регламент (ЕО) № 111/2005, и се опростява
        прилагането на тези два регламента от операторите и компетентните органи.
   (17) В приложение II към Регламент (ЕО) № 273/2004 се определят количествените
        прагове за сделките, извършвани с някои вещества за период от една година.
        Целта на посоченото приложение е да се избегне ненужното възпрепятстване на
        законната търговия с тези вещества в случаите, когато е възможно да се намали
        или да се премахне рискът от отклоняване към незаконни канали, като
        ограниченията за търговия се прилагат за количества над определен праг.
        Наличните доказателства и консултациите с компетентните органи на държавите
        членки сочат, че за червения фосфор този праг следва да се определи на 0,1 kg.
   (18) Във връзка с гореизложеното е целесъобразно в Регламент (ЕО) № 273/2004 и в
        Регламент (ЕО) № 111/2005 кодовете по Комбинираната номенклатура да се
        актуализират въз основа на нейната най-нова версия, която беше приета с
        Регламент за изпълнение (ЕС) 2019/1776 на Комисията4 и се прилага от 1 януари
   4
        Регламент за изпълнение (ЕС) 2019/1776 на Комисията от 9 октомври 2019 г. за изменение на
        приложение I към Регламент (ЕИО) № 2658/87 на Съвета относно тарифната и статистическа
        номенклатура и Общата митническа тарифа (ОВ L 280, 31.10.2019 г., стр. 1).
BG                                              7                                                 BG
 ---pagebreak---           2020 г.; чрез това актуализиране ще се осигури правилното класиране на
          включените в списък вещества.
   (19)   Тъй като компетентните органи на държавите членки обикновено наричат
          веществото алфа-Фенилацетоацетонитрил „APAAN“, това съкращение следва да
          се добави в приложение I към Регламент (ЕО) № 273/2004 и в приложението към
          Регламент (ЕО) № 111/2005.
   (20)   С оглед на гореизложеното Регламент (ЕО) № 273/2004 и Регламент (ЕО)
          № 111/2005 следва да бъдат съответно изменени.
   (21)   Предвид на факта, че в Съюза има важно законно производство, търговия и
          употреба на червен фосфор, на икономическите оператори и компетентните
          органи следва да се осигури достатъчно време, за да се приспособят към новите
          ограничения, въведени по отношение на това вещество с настоящия регламент.
   (22)   С Регламент (ЕО) № 273/2004 и Регламент (ЕО) № 111/2005 съвместно се
          прилагат някои разпоредби на Конвенцията на ООН от 1988 г. Като се има
          предвид тясната материалноправна връзка между тези два регламента, е
          обосновано измененията да се приемат с един делегиран акт,
   ПРИЕ НАСТОЯЩИЯ РЕГЛАМЕНТ:
                                           Член 1
                         Изменения на Регламент (ЕО) № 273/2004
   Приложения I и II към Регламент (ЕО) № 273/2004 се изменят в съответствие с
   приложение I към настоящия регламент.
                                           Член 2
                         Изменения на Регламент (ЕО) № 111/2005
   Приложението към Регламент (ЕС) № 111/2005 се изменя в съответствие с приложение
   II към настоящия регламент.
                                           Член 3
                                 Влизане в сила и прилагане
   Настоящият регламент влиза в сила на двадесетия ден след деня на публикуването му в
   Официален вестник на Европейския съюз.
   Точка 1, буква б) и точка 2 от приложение I и точка 2, буква б) от приложение II се
   прилагат от … [моля, впишете дата, която е един месец след датата на влизане в сила на
   настоящия регламент].
BG                                            8                                           BG
 ---pagebreak---    Настоящият регламент е задължителен в своята цялост и се прилага пряко във всички
   държави членки.
   Съставено в Брюксел на 14.7.2020 година.
                                          За Комисията
                                          Председател
                                          Ursula VON DER LEYEN
BG                                          9                                        BG
 ---documentbreak---                         ЕВРОПЕЙСКА
                        КОМИСИЯ
                                             Брюксел, 14.7.2020 г.
                                             C(2020) 4691 final
                                             ANNEXES 1 to 2
                                ПРИЛОЖЕНИЯ
                                      към
             ДЕЛЕГИРАН РЕГЛАМЕНТ (EС) …/... НА КОМИСИЯТА
    за изменение на Регламент (ЕО) № 273/2004 на Европейския парламент и на
   Съвета и Регламент (ЕО) № 111/2005 на Съвета с оглед на добавянето на някои
   прекурсори на наркотични вещества в описа на включените в списък вещества
BG                                                                             BG
 ---pagebreak---                                      ПРИЛОЖЕНИЕ I
Приложения I и II към Регламент (ЕО) № 273/2004 се изменят, както следва:
1) приложение I се изменя, както следва:
    а) таблица „КАТЕГОРИЯ 1“ се изменя, както следва:
        i) вписването за алфа-фенилацетоацетонитрил се заменя със следното:
                                               Код по КН
                  Вещество                        (ако е   Код по КН       CAS №
                                                различен)
„алфа-Фенилацетоацетонитрил
                                                           2926 40 00   4468-48-8“
(APAAN)
        ii) във вписването за (1R,2S)-(-)-хлороефедрин кодът по КН „2939 99 00“ се
             заменя с „2939 79 90“;
        iii) във вписването за (1S,2R)-(+)-хлороефедрин кодът по КН „2939 99 00“ се
             заменя с „2939 79 90“;
        iv) във вписването за (1S,2S)-(+)-хлоропсевдоефедрин         кодът  по    КН
             „2939 99 00“ се заменя с „2939 79 90“;
        v) във вписването за (1R,2R)-(-)-хлоропсевдоефедрин кодът по КН „2939 99 00“
             се заменя с „2939 79 90“;
        vi) на съответното място по реда на кодовете по КН се вмъкват следните
             вписвания:
                                               Код по КН
                  Вещество                        (ако е   Код по КН       CAS №
                                                различен)
„Метилов 3-(1,3-бензодиоксол-5-ил)-2-
метилоксиран-2-карбоксилат (PMK                            2932 99 00   13605-48-6
метилов глицидат)
3-(1,3-бензодиоксол-5-ил)-2-
метилоксиран-2-карбоксилна киселина                        2932 99 00   2167189-50-4
(PMK глицидна киселина)
алфа-Фенилацетоацетамид (APAA)                             2924 29 70   4433-77-6
Метилов 2-метил-3-фенилоксиран-2-
карбоксилат                                                2918 99 90   80532-66-7
(BMK метилов глицидат)
                                             1
 ---pagebreak--- 2-метил-3-фенилоксиран-2-карбоксилна
киселина                                                    2918 99 90 25547-51-7
 (ВMK глицидна киселина)
Метилов алфа-фенилацетоацетат
                                                            2918 30 00 16648-44-5“;
(MAPA)
   б) в таблица „ПОДКАТЕГОРИЯ 2А“ на съответното място по реда на кодовете по
       КН се вмъква следното вписване:
                                             Код по КН
               Вещество                         (ако е      Код по КН     CAS №
                                              различен)
„Червен фосфор                                              2804 70 00 7723-14-0“;
   в) в таблица „ПОДКАТЕГОРИЯ 2Б“ във вписването за антранилова киселина
       кодът по КН „2922 43 00“ се заменя с „ex2922 43 00“;
   г) в таблица „КАТЕГОРИЯ 3“ във вписването за сярна киселина кодът по КН
       „2807 00 10“ се заменя с „2807 00 00“.
2) в таблицата в приложение II се добавя следното вписване:
               Съставка                                       Праг
„Червен фосфор                            0,1 kg“
                                           2
 ---pagebreak---                                   ПРИЛОЖЕНИЕ II
Приложението към Регламент (ЕО) № 111/2005 се изменя, както следва:
    1) таблица „КАТЕГОРИЯ 1“ се изменя, както следва:
       а) вписването за алфа-фенилацетоацетонитрил се заменя със следното:
                                                КН
                                            обозначение
               Субстанция                                 Код по КН      CAS №
                                               (ако е
                                             различно)
„алфа-Фенилацетоацетонитрил                              2926 40 00   4468-48-8“
(APAAN)
       б) във вписването за (1R,2S)-(-)-хлороефедрин кодът по КН „2939 99 00“ се
           заменя с „2939 79 90“;
       в) във вписването за (1S,2R)-(+)-хлороефедрин кодът по КН „2939 99 00“ се
           заменя с „2939 79 90“;
       г) във вписването за (1S,2S)-(+)-хлоропсевдоефедрин кодът по КН „2939 99 00“
           се заменя с „2939 79 90“;
       д) във вписването за (1R,2R)-(-)-хлоропсевдоефедрин кодът по КН „2939 99 00“
           се заменя с „2939 79 90“;
       е) на съответното място по реда на кодовете по КН се вмъкват следните
           вписвания:
                                                КН
                                            обозначение
               Субстанция                                 Код по КН      CAS №
                                               (ако е
                                             различно)
„Метилов 3-(1,3-бензодиоксол-5-ил)-2-                    2932 99 00   13605-48-6
метилоксиран-2-карбоксилат (PMK
метилов глицидат)
3-(1,3-бензодиоксол-5-ил)-2-                             2932 99 00   2167189-50-4
метилоксиран-2-карбоксилна киселина
(PMK глицидна киселина)
алфа-Фенилацетоацетамид (APAA)                           2924 29 70   4433-77-6
Метилов 2-метил-3-фенилоксиран-2-                        2918 99 90   80532-66-7
карбоксилат
(BMK метилов глицидат)
                                           3
 ---pagebreak--- 2-метил-3-фенилоксиран-2-карбоксилна                       2918 99 90    25547-51-7
киселина
 (ВMK глицидна киселина)
Метилов алфа-фенилацетоацетат                              2918 30 00    16648-44-5“;
(MAPA)
2) таблица „Категория 2“ се изменя, както следва:
   а) във вписването за антранилова киселина кодът по КН „2922 43 00“ се заменя с
      „ex2922 43 00“;
   б) на съответното място по реда на кодовете по КН се вмъква следното вписване:
                                               КН
                                           обозначение
             Субстанция                                     Код по КН       CAS №
                                              (ако е
                                            различно)
„Червен фосфор                                             2804 70 00    7723-14-0“;
3) в таблица „Категория 3“ във вписването за сярна киселина кодът по КН
   „2807 00 10“ се заменя с „2807 00 00“;
4) таблица „Категория 4“ се изменя, както следва:
   а) във вписването за лекарствени продукти и ветеринарни лекарствени продукти,
      съдържащи ефедрин или неговите соли, кодът по КН „3003 40 20“ се заменя с
      „3003 41 00“, а кодът по КН „3004 40 20“ се заменя с „3004 41 00“;
   б) във вписването за лекарствени продукти и ветеринарни лекарствени продукти,
      съдържащи псевдоефедрин или неговите соли, кодът по КН „3003 40 30“ се
      заменя с „3003 42 00“, а кодът по КН „3004 40 30“ се заменя с „3004 42 00“.
                                          4